Pakri tuletorn

Pakri tuletorn on Eesti kõrgeim tuletorn. Asub Harjumaal Pakri poolsaare tipus pangal. Tuletorni geograafilised koordinaadid on 59° 23′ 15″ N, 24° 2′ 16″ E. Rõdu ja laternaruumiga punase paekivitorni kõrgus jalamist on 52 meetrit ja tule kõrgus merepinnast on 73 meetrit. Tuletorn ehitati 1889. aastal. Ajalugu Pikemalt artiklis Pakri vana tuletorn Esimene tuletorn Pakri poolsaarel oli Peeter I käsul püstitatud 15 meetri kõrgune kivist alus, millel põletati pimedamal poolaastal lahtist tuld. Torn ehitati ümber 1761. aastal. Varisev pangaserv jõudis aga aja jooksul tuletornile liiga lähedale ja seetõttu püstitati 1889. aastal uus tuletorn, mis on kasutuses tänapäevani. 1920. aastatel muutus tuletorn üha olulisemaks kui vaatamisväärsus. Viited Kirjandus Kõrgeim Eesti majak. Esmaspäev, 3. september 1928, nr. 36, lk. 5. Välislingid Pakri tuletorn navigatsioonimärkide andmekogus Pakri tuletorn kultuurimälestiste registris